Diari Oficial de la Generalitat Valenciana


Sumari del DOGV 3168, del 23-01-1998 (1997/12729)

RESOLUCIÓ de la Direcció General d'Indústria i Energia per la qual s'autoritza la instal·lació d'una central de cogeneració de 16.500 kW a l'empresa Productos Químicos del Mediterráneo, SA (PROQUIMED).
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3168

Data del DOGV
:   23-01-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1997/12648


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de la Direcció General d'Indústria i Energia per la qual s'autoritza la instal·lació d'una central de cogeneració de 16.500 kW a l'empresa Productos Químicos del Mediterráneo, SA (PROQUIMED). [1997/Q12936]
  
Vist l'expedient incoat pel Servei Territorial d'Indústria i Energia de Castelló a petició de l'empresa Productos Químicos del Mediterráneo, SA (PROQUIMED), relatiu a l'autorització de la instal·lació d'una central de cogeneració de 16,5 MW.
  
Atés que la sol·licitud d'autorització indicada ha seguit en el Servei Territorial d'Indústria i Energia de Castelló la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; en el Decret 2.619/1966, d'aquesta mateixa data, sobre expropiació forçosa en matèria d'instal·lacions elèctriques i en el Decret 162/1990, de 15 d'octubre,del Consell de la Generalitat Valenciana, pel qual s'aprova el Reglament d'Impacte Ambiental i a Llei 2/1989, de 3 de març, de la Generalitat Valenciana, sobre Impacte Ambiental.
  
Atés que en el període d'informació pública no s'han presentat al·legacions al projecte tècnic i a l'estudi d'impacte ambiental.
  
Atés que amb data 25 de setembre de 1997, la Conselleria de Medi Ambient va formular la declaració d'impacte ambiental en la qual s'estimava acceptable a efectes únicament ambientals el projecte d'instal·lació d'una planta de cogeneració de gas natural per al procés industrial de l'empresa Productos Químicos del Mediterráneo, SA (PROQUIMED), en els termes que estableixen l'estudi d'impacte ambiental, el Programa de Vigilància Ambiental i les prescripcions que es recullen en la part dispositiva d'aquesta resolució.
  
Vist l'informe tècnic emés per l'òrgan instructor de l'expedient, de data 24 de febrer de 1997.
  
Aquesta Direcció General d'Indústria i Energia, resol:
  
Primer
  
Autoritzar a l'empresa Productos Químicos del Mediterráneo, SA (PROQUIMED),en la seua fàbrica del polígon industrial el Serrallo (Castelló de la Plana), la instal·lació d'una central de cogeneració, les característiques principals de la qual són les següents:
  
- Turbina de gas LM-1600 de 12,5 MW de potència nominal i una turbina de vapor amb una potència nominal de 4 MW.
  
- El sistema generarà vapor des d'una caldera de recuperació dels gasos de la turbina de gas, i com a subproducte de la producció de CO2 que cal per al procés de la fàbrica.
  
- Sistema de potència auxiliar amb banc de bateries i carregador d'aquestes, tot això disposat en la corresponent cabina.
  
- Canonades entre punts terminals.
  
Segon
  
Aprovar el projecte d'execució, sotmetent-lo a les següents condicions:
  
1. Les obres hauran de fer-se d'acord amb el projecte presentat.
  
2. El termini de posada en marxa serà de 12 mesos, comptadors des de de la notificació d'aquesta resolució.
  
3. El titular donarà compte de l'acabament de les obres al Servei Territorial d'Indústria i Energia de Castelló als efectes de reconeixement definitiu i extensió de l'acta de posada en marxa.
  
4. L'administració deixarà sense efecte aquesta resolució en qualsevol moment en què observe l'incompliment de les condicions imposades en aquestes.
  
5. Condicions d'ordre mediambiental:
  
a) L'oli dels sistemes de lubricació, possibles vessaments, bateries, filtres procedents dels circuits de tràfec de l'oli, restes d'hidrocarburs i la resta de residus de la instal·lació de fuel-oil, de neteja i purga de calderes, del sistema de llavatge de gasos, i en general qualsevol altra substància que puga ser catalogada com residu tòxic i perillós, serà adequadament emmagatzemada i etiquetada, i lliurada a un gestor autoritzat, segons el que disposa el Reial Decret 833/1988, reglament per a l'execució de la Llei 20/1986, Bàsica de Residus Tòxics i Perillosos.
  
b) Per ser productor de residus tòxics i perillosos, l'empresa s'ajustarà a tot el que disposa l'anterior Reial Decret, i també a la Llei 20/1986, de 14 de maig.
  
c) Aquesta activitat, per la seua classificació en el catàleg d'activitats potencialment contaminadores de l'atmosfera que s'indica en l'annex II del Decret 833/1975, s'ajustarà a tot el que disposen per a aquestes activitats el títol VI de l'esmentat Decret (règim especial d'activitats potencialment contaminadores de l'atmosfera) i l'Ordre de 18 d'octubre de 1976, sobre prevenció i correcció de la contaminació industrial de l'atmosfera.
  
d) Els nivells màxims d'emissió de contaminants a l'atmosfera que es garantiran de no superar seran: Opacitat 2 (Bacharach) i 1 (Ringlemann).
  
Monòxid de carboni 500 ppm
  
Òxids de nitrogen (NO2) 300 ppm
  
Partícules en suspensió 150 mg/Nm3
  
SO2 1700 mg/Nm3
  
Igualment, s'ha de garantir que els nivells d'immissió no superen el que estableix l'annex I del Decret 833/1975.
  
e) S'inclourà en el Programa de Vigilància Ambiental la realització d'un control anual dels nivells i la composició dels gasos emesos a l'atmosfera, per una entitat col·laboradora de l'administració (d'acord amb el que estableix el Decret 833/1975), i també l'adopció de mesures correctores necessàries d'acord amb les dades obtingudes.
  
I es trametran, a la Direcció General per al Desenvolupament Sostenible, els resultats obtinguts i el dictamen de l'ECA relatiu a la suficiència de les mesures correctores de la contaminació atmosfèrica projectades.
  
f) Les xemeneies d'evacuació i dispersió dels gasos en l'atmosfera disposaran de l'adequat orifici per a la realització de les preses de mostres, a fi d'efectuar-hi els mesuraments de control de les emissions exigides en la normativa, i d'una infraestructura fixa i segura que permeta l'accés als orificis. Així com qualsevol altra prescripció continguda en l'Ordre de 18 d'octubre de 1976, sobre prevenció i correcció de la contaminació industrial.
  
g) L'activitat disposarà d'un llibre de registre per cada focus emissor de contaminants, segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial, on s'anotaran tots els mesuraments periòdics anuals d'autocontrol de les emissions a l'atmosfera. I presentarà correctament davant l'administració l'enquesta que apareix en l'annex V de l'ordre.
  
Tercer
  
Productos Químicos del Mediterráneo, SA (PROQUIMED), sol·licitarà en el Servei Territorial d'Indústria i Energia de Castelló el reconeixement i la inscripció en el Registre d'Instal·lacions de Producció d'Energia Elèctrica en Règim Especial de la Comunitat Valenciana (RIERECV), d'acord amb el que estableixen els articles 2 i 3 de l'Ordre d'11 de juliol de 1995 de la Conselleria d'Indústria i Comerç (DOGV 20.07.95).
  
Contra aquesta resolució, que no posa fi a la via administrativa, s'hi podrà interposar un recurs ordinari davant el conseller d'Ocupació, Indústria i Comerç, en el termini d'un mes, comptador des del dia de la notificació d'aquesta resolució, de conformitat amb el que disposa l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.